Guy Ritchie

Guy Stuart Ritchie (s. 10. syyskuuta 1968 Hatfield, Hertfordshire, Englanti) on englantilainen elokuvaohjaaja. Keskiluokkainen Ritchie lopetti koulunsa 15-vuotiaana lukihäiriönsä takia, mutta hän aloitti työn elokuvataiteen parissa. Hänet tunnetaan ohjaamissaan elokuvissa olevista hidastuksista.

Ritchien ensimmäinen lyhytelokuva, hänen itsensä osittain käsikirjoittama The Hard Case, sai ensi-iltansa vuonna 1995. Hänen uransa menestyneimmät pitkät elokuvat ovat kuitenkin hänen Puuta, heinää ja muutama vesiperä vuonna 1998 ja Snatch – hävyttömät vuonna 2000.

Ritchie ohjasi Disneyn vuoden 1992 Aladdiniin perustuvan näytellyn elokuvamusikaalin, jonka pääosia esittivät Mena Massoud, Naomi Scott ja Will Smith. Elokuva sai ensi-iltansa vuonna 2019.

Yksityiselämä
Ritchie meni naimisiin yhdysvaltalaisen poplaulajan Madonnan kanssa vuoden 2000 joulukuussa. Ritchie ja Madonna asuivat kartanossa Lontoossa Britanniassa Madonnan aiemman tyttären, Lourdesin, heidän yhteisen poikansa Roccon ja vuonna 2006 adoptoidun David-pojan kanssa. He kuuluvat kumpikin Kabbalah Centre -lahkoon. Guy Ritchie ohjasi Madonnan What It Feels Like for a Girl -kappaleen musiikkivideon vuonna 2001. MTV kieltäytyi esittämästä videota liian väkivallan vuoksi.

Myös vuonna 2002 Madonna ja Ritchie jatkoivat yhteistyötään elokuvalla Haaksirikkoutuneet (Swept Away), jonka pääroolin Madonna näytteli. Elokuva sai murska-arviot ja sen myötä Ritchien ura kääntyi alamäkeen.

Vuonna 2008 Guy Ritchie ja Madonna erosivat yhdeksän vuotta kestäneen suhteen jälkeen. Syyksi Madonna kertoi muun muassa Ritchien kasvavan vihan Madonnan uskontoa kohtaan. Ritchie esiintyi vuonna 2006 julkaistulla Madonnan kiertuedokumentilla I'm Going to Tell You a Secret.

Heinäkuussa 2015 Ritchie avioitui usean vuoden seurustelun jälkeen mallikaunotar Jacqui Ainsleyn kanssa. Heillä on 3 yhteistä lasta.

Filmografia 

 The Hard Case (1995)
 Puuta, heinää ja muutama vesiperä (1998)
 Snatch – hävyttömät (2000)
 What It Feels Like for a Girl (musiikkivideo 2001)
 Haaksirikkoutuneet (2002)
 Revolver (2005)
 RocknRolla (2008)
 Sherlock Holmes (2009)
 Sherlock Holmes: A Game of Shadows (2011)
 Koodinimi U.N.C.L.E. (2015)
 King Arthur: Legend of the Sword (2017)
 Aladdin (2019)
 The Gentlemen (2020)

Lähteet

Aiheesta muualla 
 

Brittiläiset elokuvaohjaajat
Madonna
Brasilialaisen jujutsun harjoittajat
Vuonna 1968 syntyneet
Elävät henkilöt